Condicions de venda. La Tenda de La Universitat de València.\nEn compliment de l'establert en l'article 10 de la Llei 34/2002, d'11 de juliol, de serveis de la societat de la informació i de comerç electrònic (d'ara endavant, LSSI), s'ofereix la informació general dels serveis prestats en la pàgina web de la Tenda de la Universitat de València (d'ara endavant, pàgina web de la Tenda de la Universitat de València).\nFUNDACIO GENERAL DE LA UNIVERSITAT DE VALÈNCIA (d'ara endavant, Titular del servei) és l'entitat que gestiona la pàgina web de la Tenda, amb les següents dades identificatives:\nLes presents Condicions Generals d'Ús i de Contractació, regeixen l'accés i la utilització, per part dels/les usuaris/es, de la pàgina web de la Tenda i tenen per finalitat regular la posada a la disposició dels/les usuaris/es de la informació sobre els productes i/o serveis de la Tenda de la Universitat, així com les possibles relacions comercials per l'adquisició dels productes i/o serveis oferits a través de la seua pàgina web.\nPer mitjà de l'acceptació de les presents Condicions Generals d'Ús i de Contractació, el/la usuari/a manifesta:\n- Que ha llegit, entén i comprèn l'ací exposat.\n- Que és una persona amb capacitat suficient per a contractar.\n- Que assumeix totes les obligacions ací establides.\nLa utilització de la pàgina web de la Tenda i el registre en la mateixa, atribueix la condició d'usuari/a de la pàgina web i implica l'acceptació de totes les disposicions incloses en aquestes Condicions Generals d'Ús i Contractació, que estaran disponibles per als/les usuaris/es a cada moment en el qual accedisquen a la pàgina web. En conseqüència, el/la usuari/a ha de llegir atentament aquestes Condicions Generals d'Ús i Contractació.\nS'entendrà per Usuari/a a la persona que accedisca, navegue, utilitze o participe en els serveis i activitats, gratuïtes o oneroses, desenvolupades en la pàgina web de la Tenda.\nEl titular del servei es reserva la facultat de realitzar qualsevol modificació o actualització dels seus continguts i serveis, de les presents Condicions Generals d'Ús i de Contractació i, en general, de quants elements integren el disseny i configuració de la pàgina web de la Tenda, mitjançant comunicació als/les usuaris/es registrats/des. No afectarà a les Condicions Generals dels productes i/o serveis ja contractats, que mantindran les condicions vigents en el moment de la contractació.\nAmb caràcter general, per a l'accés als continguts de la pàgina web de la Tenda no serà necessari el registre del/la usuari/a.\nNo obstant açò, l'adquisició de productes i serveis de la Tenda, està condicionada al registre previ del/la usuari/a des de l'apartat “Nou usuari”.\nEn aquests casos, les dades de caràcter personal facilitats al Titular del Servei com a conseqüència de la utilització del lloc web seran objecte de tractament en les condicions i termes especificats en la Política de Privadesa de la Tenda.\nLes dades introduïdes per l'usuari han de ser exactes, actuals i veraces en tot moment.\nEl fet de proporcionar intencionadament dades falses, i en particular una identitat falsa, es considera una vulneració d’aquestes Condicions legals, que pot donar com a resultat el bloqueig immediat del compte de l'usuari i la reclamació de tots els danys i perjudicis que haja pogut causar la inexactitud d'aquestes dades. En cap cas l'usuari no pot registrar una altra persona sense la deguda autorització.\nL'usuari/a registrat és responsable, en tot moment, de la custòdia de la seua contrasenya, i assumeix en conseqüència qualssevol danys i perjudicis que es puguen derivar del seu ús indegut, així com de la seua cessió, la seua revelació o la seua pèrdua.\nA aquest efecte, l'accés a l´àrea privada de la pàgina web de la Tenda sota la contrasenya d'un usuari/a registrat/da es reputaran com a realitzats per dit usuari/a registrat/da, el qual respondrà en tot cas d'aquest accés i ús.\nEn virtut de tot el que antecedeix, és obligació de l'usuari/a notificar immediatament a la Fundació General de la Universitat de València qualsevol fet que permeta l'ús indegut de la contrasenya, com ara el robatori o pèrdua, o l'accés no autoritzat, amb la finalitat de cancel·lar-la immediatament.\nMentre no es comuniquen aquests fets, la Fundació General de la Universitat de València queda eximida de qualsevol responsabilitat que es puga derivar de l'ús indegut de la contrasenya per terceres persones no autoritzades.\n5.1. CONDICIONS ESPECIALS PER A LA COMUNITAT UNIVERSITÀRIA\n- L´alumnat de la Universitat de València\n- Els Centros, Servicios, Departamentos, Fundaciones y Empresas vinculadas a la Universitat de València\n- Els col·lectius relaconats amb la mateixa com Amics I Antics Alumnes (Alumni UV), Nau Gran, Miembros de la Orquesta y Coros de la Universitat de València.\nPerquè s'aplique el descompte en la compra web caldrà utilitzar en el registre el correu electrònic que els identifica com a membres de la UV:\n• Descomptes del 15% en els productes amb marques de la Universitat de València i papereria (en aquest últim cas només en la compra web)\n• 5% en totes les publicacions\n• Pagament ajornat per als Centres, Serveis, Departaments, Fundacions i Empreses vinculades a la Universitat de València\n• Lliurament exprés de les comandes (depenent de l'hora podem servir fins i tot el mateix dia - indique aquesta necessitat en els comentaris de la comanda - consultar tarifes)\n• Servei de personalització de productes (consultar els catàlegs de personalització i demanar cotització i terminis de lliurament en latenda@uv.es)\nPer a més detalls pots consultar l'apartat de Termes i condicions de venda\n5.2. PROCÉS DE COMPRA\n5.2.1. REGISTRE DEL/LA USUARI/A\nPer a procedir a la compra de productes i/o serveis, el/la usuari/a té dues opcions:\n- Si ja és usuari/a de la Tenda: entrar directament a l'apartat de “Accés al teu compte”, i a continuació, seguir amb el procés de compra.\n- Si no és usuari/a de la Tenda: registrar-se mitjançant l'apartat “Nou usuari”, emplenar el formulari, registrar-se i a continuació seguir amb el procés de compra.\n5.2.2. EL MEU CARRET DE COMPRA\nPer a la compra de productes de la web de la Tenda, el/la usuari/a haurà d'afegir el producte que desitja adquirir en “La meua cistella de compra”, seguint les indicacions arreplegades en pantalla. En la selecció dels articles, el/la usuari/a haurà d'indicar la quantitat d'unitats que desitja adquirir. Alguns articles es venen per caixes (com el cas de la papereria), per la qual cosa s'adquireixen en la quantitat indicada en els lots. Al llarg del procés de compra, el programa arredonirà la quantitat automàticament.\nEn tot el procés de compra, el/la usuari/a podrà revisar els productes que apareixen en “la meua cistella de compra”.\nSi el/la usuari/a desitja eliminar algun article, pot fer-ho seleccionant la opció de "eliminar" situada al costat de cada línia de la comanda.\n5.2.3. ELECCIÓ D´ENVIAMENT I PAGAMENT\nEn l'apartat "Despeses d'Enviament", el/la usuari/a podrà triar la zona i forma d'enviament dels productes, així com la forma de pagament. Depenent dels paràmetres d'enviament triats es calcularan les corresponents despeses.\n5.2.4. CONFIRMACIÓ DE LA COMANDA I PAGAMENT\nEn l'apartat "Revisar i confirmar", el/la usuari/a podrà modificar i indicar l'adreça de lliurament i de facturació, modificar algun dels paràmetres de l'enviament i afegir els comentaris que considere necessaris.\nSi s'ha triat la forma de pagament per transferència, apareixeran les dades necessàries per a realitzar el pagament.\nUna vegada revisades les dades, el/la usuari/a haurà de llegir i acceptar les presents Condicions d'Ús i Contractació mitjançant la marcació de la icona corresponent, així com un resum sobre el producte i/o servei.\nEn l'apartat "Confirmar compra", el/la usuari/a accepta la transacció comercial.\nSi ha triat el pagament mitjançant passarel·la de pagament/Bizum, a continuació, en l'apartat “Pagar”, l 'usuari/a procedirà al pagament del mateix a través de la plataforma de l'entitat bancària corresponent. Una vegada confirmada la transacció des de l'entitat bancària apareixerà una pantalla confirmant que la comanda ha sigut realitzat correctament i l'identificador corresponent.\nSi s'ha triat el pagament per transferència bancària, apareixerà una pantalla confirmant que la comanda ha sigut registrat correctament i l'identificador assignat. La comanda serà processada una vegada rebuda la transferència en el compte bancari o pagat en un dels nostres establiments.\n5.2.5. ACCEPTACIÓ DE LA CONTRACTACIÓ\nA partir de la confirmació de la comanda, el titular del servei enviarà a l´usuari/a un correu electrònic que confirmarà que la comanda s'ha processat, amb les característiques essencials del producte, les condicions generals de contractació, la zona i manera d'enviament seleccionats i les instruccions per al seguiment d'aquest. En el cas de pagament mitjançant transferència, s'indicaran les dades necessàries per a realitzar la mateixa.\nPosteriorment s'enviaran correus informant dels canvis en l'estat de la comanda.\nUna vegada enviat la comanda es remetrà la corresponent factura en format electrònic al correu electrònic del client.\n5.3. PREU I FORMES DE PAGAMENT\nEl preu dels productes i/o serveis serà el que figure en la pàgina web de la Tenda en el moment de la contractació. Els preus dels productes i/o serveis publicats en la web de la Tenda inclouen l'IVA.\nLes promocions especials estaran degudament indicades en la web de la Tenda.\nUna vegada que accepte les Condicions Generals d'Ús i de Contractació, el/la usuari/a procedirà al pagament a través d'un dels mitjans de pagament oferits pel titular del servei.\n5.3.2. FORMES DE PAGAMENT\nEl pagament del preu dels productes contractats es realitzarà mitjançant transferència, targeta/Bizum o en efectiu si s'opta per recollir la comanda a una de les nostres botigues.\n- Pagament per targeta: el/la usuari/a introduirà les dades de la seua targeta de crèdit, validarà les dades i visualitzarà la confirmació de la comanda. Recomanem imprimir-ho per a la teua referència ja que inclou el nombre de comanda i les dades de facturació.\n- Pagament per Bizum: el/la usuari/a introduirà les dades del seu número de telèfon i codi Bizum, validarà les dades i visualitzarà la confirmació de la comanda. Recomanem imprimir-ho per a la teua referència perquè inclou el número de comanda i les dades de facturació.\n- Pagament per transferència: es realitzarà una transferència per l'import total de la comanda al número de compte/entitat indicats a l'email de confirmació de la comanda. La comanda es tramitarà una vegada es faça efectiu l'import en el nostre compte.\nPAQ PREMIUM: Lliurament garantit 24-48 hores a mesura del client, permetent triar quan i on vol el client que li siga entregat.\nPAQ STÁNDAR: Lliurament garantit 48-72 hores\nPerquè pugueu fer el seguiment de la comanda s´enviarà un nombre de guia per a poder consultar la seua última situació.\nSi la comanda té com a adreça de lliurament una destinació fora de la península o pes més de 15KG el transport serà cotitzat expressament sol·licitant-lo per mail en latenda@uv.es.\nEn el cas que no es puga complir els terminis de lliurament inicialment previstos pel Titular del servei, es comunicarà al/la usuari/a les causes de la demora i un nou termini addicional de lliurament.\nEls terminis de lliurament es garanteixen sempre que les comandes siguen registrades abans de les 12.30 hores. Per als admesos amb posterioritat el termini garantit augmentarà en un dia hàbil més.\nEn cas d'enviaments a Canàries, Ceuta i Melilla, les eventuals retencions duaneres no comptaran a l'efecte del compromís del termini de lliurament.\nRecollir botiga (sense cost)\nPAQ PREMIUM 24/48 hores 5€ 6€ 10€ Consultar\nPAQ STANDAR 48/72 hores\nPer a comandes fora del territori nacional, el/la usuari/a haurà de comunicar-ho a través de l'enviament d'un correu electrònic a la següent adreça: latenda@uv.es\n- Amb disponibilitat en la botiga - Este producte està disponible per a ser recollit immediatament a les botigues o servir-ho en 24/ 48 hores. Aquestes referències estan especialment recomanades.\n- Disponible 5-6, 10 dies, 2-3 setmanes - Aquest producte està disponible en el nostre distribuïdor i s'estima el lliurament segons el termini de lliurament de cadascun d'ells (depenent si ho tenen llest per a enviament o si han de manipular-ho com és el cas dels productes que van amb impressió). Es demanarà expressament per a l´usuari/a i li confirmarem la data de lliurament.\n- No disponible/descatalogat/ Esgotat - Consultar disponibilitat per a confirmar termini de lliurament. Dependrà del proveïdor\nEl/la usuari/a podrà exercitar el seu dret de desistiment dins dels catorze (14) dies naturals següents al lliurament de la comanda.\nEn la contractació de productes, el termini comença a comptar des de l'endemà al fet que el/la usuari/a reba:\n- el producte sol·licitat\n- l'últim dels productes sol·licitats, si la comanda es compon de diversos béns lliurats per separat\nEn la contractació de serveis, el termini comença a explicar des de l'endemà al de la realització de la comanda.\nINFORMACIÓ SOBRE EL DESISTIMENT\nA banda de les excepcions legalment establides, l´usuari/a té dret a desistir del present contracte en el termini de 14 dies naturals, des de l'endemà en el qual el/la usuari/a rep el producte sol·licitat, sense necessitat justificació i sense penalització alguna.\nPer a poder exercir el dret de desistiment, el/la usuari/a haurà de notificar la seua decisió de desistir del contracte a través d'una declaració inequívoca (per exemple una carta enviada per correu postal, o correu electrònic a latenda@uv.es).\nSi és per correu postal o correu electrònic podrà utilitzar el model de formulari de desistiment que figura a continuació, encara que el seu ús no és obligatori:\nFORMULARI PER A l'EXERCICI DEL DRET DE DESISTIMENT\nA l'atenció de (indicar adreça de la Tenda de la UV)\n(indicar nom del/la usuari/a, amb domicili en…………………. Per la present, li comunique que desistisc del contracte de venda del producte/servei que he adquirit (indicar el ben o servei adquirit) que vaig rebre el (dia, mes i any)\nA València, a …de ….2020\nOpció de formulari web: alternativament té l'opció d'emplenar i enviar electrònicament el model de formulari de desistiment a través del nostre lloc web (https://docs.google.com/forms/d/e/1FAIpQLSczIJXsVZvPB6fMzxIf1xCx3TpK7X9BOfgGGEJQAdVR7GLFpg/viewform?usp=sf_link) .\nSi recorre a aquesta opció, li comunicarem per correu electrònic la recepció d'aquest desistiment.\nPer a complir el termini de desistiment, n'hi ha prou que la comunicació relativa a l'exercici per la seua banda d'aquest dret siga enviada abans que vença el termini corresponent.\nEn cas de desistiment del/la usuari/a, li retornarem tots els pagaments realitzats, inclosos les despeses de lliurament (amb l'excepció de les despeses addicionals resultants de l'elecció per la seua banda d'una modalitat de lliurament diferent a la modalitat menys costosa de lliurament ordinari que oferim) sense cap demora indeguda i, en tot cas, a tot tardar 14 dies naturals a partir de la data en la qual se'ns informe de la seua decisió de desistir del present contracte. Procedirem a efectuar aquest reemborsament utilitzant el mateix mitjà de pagament emprat per a la transacció inicial, llevat que el/la usuari/a dispose expressament el contrari.\nEn tot cas, no incorrerà cap despesa com a conseqüència del reemborsament, excepte quan es tracte de la comissió per realitzar una transferència al seu favor, comissió que es descomptarà de l'import final a retornar.\n5.6. GARANTIA DE COMPRA\nEl Titular del Servei garanteix l'accés del/la usuari/a al producte i/o servei segons les instruccions facilitades en el moment de realitzar la compra. El/la usuari/a haurà de fer ús dels mitjans posats a la seua disposició per a l'accés als Productes i/o Serveis adquirits amb la diligència deguda i segons les instruccions d'ús facilitades pel fabricant, per a assegurar la plena efectivitat i aprofitament d'aquest.\nSi el producte i/o servei lliurat al/la usuari/a fora diferent del sol·licitat, o si el/la usuari/a no està satisfet amb el producte/servei adquirit, per presentar defectes de qualitat que impedisquen el correcte desenvolupament o la correcta prestació del servei contractat, podrà sol·licitar la seua substitució sense cap cost.\nEn tal cas, el/la usuari/a haurà d'informar el Titular del Servei de la falta de conformitat en el termini de dos mesos des que va tindre coneixement d'ella, mitjançant l'enviament d'un correu electrònic a l'adreça latenda@uv.es, sent necessària la presentació del justificant de la compra.\nUna vegada realitzades les comprovacions pertinents, el Titular del Servei reemplaçarà el producte i/o servei, en un termini raonable i evitant, en tot cas, majors inconvenients per a el/la usuari/a.\nNo obstant això, si sorgira la impossibilitat de lliurar el producte i/o prestar el servei contractat per causes imputables a la Tenda, en la major brevetat possible, es reembossarà íntegrament les quantitats pagades, a través del mateix mitjà de pagament en el qual es va realitzar la compra.\nLa garantia del Titular del Servei no inclou les deficiències generades per negligències, ús, manipulacions indegudes del producte i/o servei per el/la usuari/a.\nEn el cas que els productes i/o serveis oferits pel Titular del Servei siguen de tercers, tindran la garantia que en cada cas oferisca el prestador d'aquests. No obstant això, aquesta garantia serà gestionada pel Titular del Servei, de manera que el/la usuari/a haurà d'informar-lo de la falta de conformitat en el termini de dos mesos des que va tindre coneixement d'ella, mitjançant l'enviament d'un correu electrònic a l'adreça latenda@uv.es.\n6. EXCLUSIÓ DE RESPONSABILITATS\nL'accés de l'usuari a la pàgina web de Cursos de la FGUV no implica per al seu titular l'obligació de controlar l'absència de virus, cucs o qualsevol altre element informàtic nociu. Correspon a l'usuari, en tot cas, la disponibilitat d'eines adequades per a la detecció i desinfecció de programes informàtics nocius\nResponsabilitats sobre els enllaços i els continguts de recursos externs\n8. UTILITZACIÓ DE LA PÀGINA WEB\nL'usuari, quan accedeix i es registra a la pàgina web, manifesta i garanteix que té l'edat legal suficient per formalitzar un contracte vinculant, i que tota la informació de registre que presenta és exacta, veraç i actualitzada.\nL'usuari es compromet a utilitzar la pàgina web , i tot el seu contingut i serveis, d’acord amb el que estableix la llei, els Estatuts de la Fundació General de la Universitat de València, la moral, l'ordre públic i aquestes Condicions generals d'ús. Així mateix, es compromet a fer un ús adequat dels serveis i/o continguts de la pàgina web i a no fer-los servir per realitzar activitats il·lícites o constitutives de delicte, que atempten contra els drets de terceres persones i/o que infringisquen la normativa vigent sobre propietat intel·lectual i industrial, o qualssevol altres normes de l'ordenament jurídic aplicable.\n9. NUL·LITAT I INEFICÀCIA DE CLÀUSULES\nEn el cas que qualsevol disposició o disposicions d'aquestes Condicions legals siga/siguen considerada(es) nul·la(es) o inaplicable(s), íntegrament o en part, per qualsevol jutjat, tribunal o òrgan administratiu competent, aquesta nul·litat o inaplicació no ha d’afectar les altres disposicions de les condicions generals ni les condicions particulars dels diferents serveis de la FGUV.\nEl no-exercici o execució per part de la FGUV de qualsevol dret o disposició continguda en aquestes Condicions legals no hi constitueix una renúncia, tret que hi haja reconeixement i acord per escrit per la seua banda.\nLes presents Condicions legals es regeixen o s’han d’interpretar de conformitat amb la legislació espanyola vigent en allò que no hi estiga expressament establert. El titular de la pàgina web i l'usuari/a poden sotmetre qualsevol controvèrsia que puga suscitar-se de la prestació dels productes o serveis objecte d'aquestes Condicions legals, als jutjats i tribunals del domicili del titular de la pàgina web, tret que legalment s'establisca el contrari.


Els jubilats gironins desafien la pluja per reclamar pensions dignes - Diari de Girona\nEls jubilats gironins desafien la pluja per reclamar pensions dignes\nCCOO i UGT reclamen la recuperació de drets laborals: «Si els sous són de merda, les pensions són de merda»\nagències/f.b. 15.04.2018 | 00:02\nEls jubilats gironins van tornar a sortir al carrer ahir a Girona per reclamar unes pensions dignes i protestar contra la precarietat de les prestacions. Ho han fet desafiant la pluja i el mal temps en una concentració celebrada a la plaça Independència.\nLa mobilització estava convocada pels sindicats CCOO i UGT a les principals capitals de Catalunya i a Girona ha comptat amb la participació de prop d'un centenar de manifestants. Demà seran els pensionistes d'arreu de l'Estat els que sortiran al carrer contra la «miserable» pujada de les pensions proposada pel Govern del PP.\nEl secretari de CCOO a les comarques gironines, Bartomeu Compte ha recordat que el 70% de pensionistes rep una prestació inferior al salari mínim interprofessional. En aquest sentit va anunciar una campanya en els propers mesos per seguir reclamant unes pensions dignes.\nPer la seva banda, el secretari general d'UGT a la demarcació de Girona, Xavier Casas ha assegurat que el problema de les pensions és fruit d'un «sistema podrit» marcat per la precarietat laboral, i que cal tractar el problema de soca-rel: «Si els sous són una merda, les pensions són una merda».\nUnes 2.000 persones, segons la Guàrdia Urbana de Barcelona, es van manifestar ahir pel centre de la capital catalana en defensa del sistema públic de pensions i en protesta contra les polítiques en aquesta matèria del Govern de Mariano Rajoy.\nEn un dia plujós, els manifestants, convocats pels sindicats CCOO i UGT, es van concentrar a les 11.00 hores en la plaça Urquinaona de Barcelona per iniciar una marxa amb la qual han reivindicat pensions dignes per als pensionistes amb el lema «En defensa del sistema de pensions».\nEl secretari general de CCOO de Catalunya, Javier Pacheco, va declarar que els ciutadans tornaven a manifestar-se perquè «sembla que Mariano Rajoy no ha escoltat bé el crit massiu que els pensionistes d'aquest país estan fent contínuament als carrers».\n«Seguirem sortint al carrer»\nEl secretari general d'UGT de Catalunya, Camil Ros, va insistir de la seva banda que «seguirem sortint al carrer les vegades que calgui» per assegurar la continuïtat del sistema de pensions i ha afegit que no acceptaran «préstecs des dels pressupostos a la caixa de la Seguretat Social» per augmentar les pensions la «ridícula» xifra del 0,25%.\nEls manifestants van centrar la majoria dels seus crits contra el govern de Mariano Rajoy i les polítiques del seu partit al crit de « Mariano, deja de meter mano» o « Rajoy, dimite, el pueblo no te admite».


Comencen les obres per proveir d'aigua d'Andorra la Vella a l'hospital en cas d'emergència - Altaveu el diari digital d'Andorra\nComencen les obres per proveir d'aigua d'Andorra la Vella a l'hospital en cas d'emergència\nEls treballs s'allargaran fins al 5 de maig i deixaran un dels dos carrils del carrer de Sant Andreu inhabilitat de forma provisional\n11/04/2022 (14:38 CET)\nAquest matí s'ha senyalitzat la zona d'obres per embrancar l'hospital amb les canonades d'aigua d'Andorra la Vella.\nLa situació de manca d'abastiment d'aigua que la parròquia escaldenca va viure el 2015 no es tornarà a produir, com a mínim a l'Hospital Nostra Senyora de Meritxell. Així és pretén amb les obres d'embrancament amb les canonades d'aigua d'Andorra la Vella que han començat avui i que, en cas d'emergència, podran proveir d'aquest recurs al centre sanitari.\nLes obres d’embrancament de l’aigua d’Andorra la Vella amb l’Hospital Nostra Senyora de Meritxell perquè la pugui utilitzar en cas d’emergència. Precisament, aquest és un dels punts que des de Capesa, el subministrador d’aigua a Escaldes-Engordany, ha volgut deixar clar: “l’aigua de l’hospital es continuarà proporcionant des d’Escaldes. Aquest embrancament és només, perquè en cas d’un problema de subministrament, es pugui proveir d’aigua al centre sanitari des d’Andorra la Vella”.\nEn aquest sentit, el director general de Capesa, Eduard López, ha posat com a exemple la situació que es va viure el juliol 2015 quan la pluja va deixar tres dies sense aigua la parròquia escaldenca a causa de la seva terbolesa i que va afectar el dipòsit que abasteix la població, així com els següents episodis similars que es van viure el mateix estiu i ja entrada la tardor.\nA més, en el projecte es deixa clar en quines situacions es pot fer aquest abastiment des de la capital i quins són els mecanismes per activar-lo, ja que aquest pas d’aigua entre Andorra i Escaldes estarà tancat de forma habitual i només en casos excepcionals es podrà dur a terme.\nUns treballs que assumirà el Comú d’Andorra la vella i Capesa i que afectarà el trànsit en el carrer Sant Andreu, entre el Falgueró i la Creu Grossa, fins al 5 de maig. En aquest període, només hi haurà un carril dels dos disponibles i per donar pas als vehicles s’habilitaran uns semàfors provisionals, mentre que en hores puntes els agents de circulació seran els encarregats de la gestió de la circulació a la zona.


InfoMaians: d’abril 2015\nEstos últims dies hem estat treballant en Gimp, la màscara ràpida, i teniem que enmarcar una imatge, asi esta la meua.\nEtiquetes de comentaris: Imatge Enmarcada, Mauro Alemany\nHui hem fet el treball de foto amb marc.\nPublicat per Xavi Morató a 14:54 0 comentaris\nEtiquetes de comentaris: 4 ESO A, Informàtica, Xavi Morató\nAvui he fet imatges emarcades m'ha resultat prou facil i aquesta es una de les imatges espere que us agrade.\nPublicat per Manel Sabater a 14:45 0 comentaris\nEtiquetes de comentaris: Imatge Enmarcada, Manel Sabater\nLa meva imatge en 3D és un cotxe el qual ix d'un marc\nPublicat per josep a 8:55 0 comentaris\nAquesta notícia es bastant curiosa, i es recalca l'ingeni i la creativitat humana.\nJa sabeu que cada cop la tecnologia ens acompanya més en la vida diaria, però han fet el salt a la tecnologia textil.\nNi més ni menys han inventat un pantaló que inclou teclat (a la cuixa) ratolí i un micròfon.\nEls propis dissenyadors admeten que el projecte es complicat, ja que no es fàcil fer un pantaló ordinador lleuger.\nEls pantalons, que formen part de la companya geek and beauty, podrien costar per a prop de 330$ dòlars.\nLa companyia encara no ha conseguit tot el diner necessari per fer aquests pantalons innovadors en sèrie.\nAquesta peça de roba ha generat interès per ser comprada per les grans empreses, però els enginyers insisteixen en treure-la al mercat pel seu compte.\nPublicat per JOSEVI a 8:30 0 comentaris\nEtiquetes de comentaris: 4 ESO A, gimp, Imatge Enmarcada, JOSEVI\nVaig a parlar de la hipòtesi plantejada aquesta setmana per un equip d'investigadors de EEUU, en la qual s'explica per que el Sistema Solar és diferent als altres sistemes planetaris que hem descobert al llarg dels últims anys.\nEn aquest mons descoberts, la massa dels planetes propers a la seua estrella és més gran que la dels solars. En aquests sistemes hi ha almenys un planeta més gran que la Terra orbitant a una distància menor que Mercuri.\nDurant els principis del Sistema Solar, Júpiter va avançar cap al Sol d'una manera molt ràpida. El fet de que fora tan gran va fer que arrasara amb una primera generació de planetes, més grans que la Terra i amb atmosferes més denses i en una posició molt diferent a la que es troben els planetes hui en dia del Sol. Van acabar xocant uns amb altres i sent llançats contra el Sol, amb les restes que es van quedar es van formar els planetes Mercuri i Mart.\nDues Universitats d'EEUU suggereixen que va haver un segon moviment que va permetre l'aparició dels planetes terrestres que coneixem.\nEn els primers anys del Sistema Solar mentre Júpiter anava en direcció al Sol, aparegué un segon gegant que va aturar la caiguda. Saturn es va formar més tard però fou atret a major velocitat cap al Sol de manera que va acabar atrapant al seu germà major.\nQuan els dos planetes es van quedar pròxims, van quedar travats en el que es coneix com ressonància orbital. Cada vegada que Júpiter completava una volta entorn al Sol, Saturn en feia dos.\nAmb les restes de l'atac inicial de Júpiter es van formar els planetes terrestres actuals, la Terra va col·lisionar amb un altre cos menor i de l'impacte va sorgir la vida al nostre planeta. Del xoc, que pràcticament va destruir el nostre planeta, va sorgir la Lluna. Aquest satèl·lit, va estabilitzar l'eix de la Terra enfront de les influències gravitatòries del Sol o Júpiter, els quals l'haurien convertit en un món amb canvis de temperatura brutals en períodes curts.\nAixí, dos successos desastrosos van convertir el Sistema Solar en un lloc on va poder aparèixer un planeta de circumstàncies infreqüents com la Terra en què va aparèixer la vida.\nPublicat per Maria Martínez a 8:29 0 comentaris\nEtiquetes de comentaris: 4 ESO A, Informatica, júpiter, mariamartinez, sistemasolar


114. Zuric, 1 de gener de 2013\nLA NEUJAHRSMARATHON DE ZURIC,\nAl llarg dels meus 30 anys de maratonià, que es compliran aquest octubre, he fet moltes maratons curioses. De fet, un cop acabat el repte de les marques em vaig començar a centrar a buscar altres objectius i curses que tinguessin alguna cosa d'especial.\nLa Neusjahrsmarathon comença a les 12 en punt de la matinada de l'1 de gener, just a l'entrada de l'any nou. Se surt del pavelló de Schlieren, als afores de Zuric, i es fan 7 voltes, en el cas dels maratonians, a un circuit de 6 km pràcticament tot per camins de terra al voltant del riu Limman, passant per diversos pontets. La sortida i l'arribada són dins del pavelló Unterrohr, on hi ha tota la infraestructura i per on es passa al final de cada volta. Hi ha la possibilitat d'aturar-se a la primera, la segona i la tercera, si t'has inscrit a les curses de 6, 12 ó 18 km. També es fa una marató per relleus. En total aquest any hi havia 632 inscrits, de 35 països diferents. A la marató hi havia 226 corredors, però només en vam sortir 200.\nUnes tres hores abans vam passar per pavelló per recollir el dorsal, comprar el llum frontal i sopar una mica. He d'agraïr a la Cristina que sacrifiqués l'habitual sopar de Cap d'Any a cal Sideri per una sopa de verdures i uns spaghetti a la bolonyesa amb plats de plàstic, i una aigua mineral enlloc del cava... No em mereixo aquesta dona! La Fiona es va portar molt bé i va menjar també la sopa amb uns ulls ben oberts, mirant-s'ho tot.\nHavent sopat vam tornar una estona a l'hotel que havíem agafat a un parell de km del pavelló per descansar una mica i fer la digestió. Jo que sóc de córrer als matins no sabia gaire com afrontar una marató a les 12 de la nit. Ben mirat, aquesta marató era una temeritat. No l'havia preparat gens, portava poquíssims km les últimes setmanes, havia treballat tot el cap de setmana, dormint unes 5 hores les últimes tres nits, ens havíem passat el dia viatjant des de Catalunya i, just quan arribava l'hora d'anar a dormir...posa't a córrer una marató! Realment, no vaig respectar gens el què el cos em demanava...\nA tres quarts de 12 ja tornàvem a ser tots tres al pavelló. La Fiona es mantenia desperta, i ben abrigadeta perquè la temperatura ja era de 2 graus. No havíem comprat raïm, però la Cristina va improvisar ràpidament i va preparar 24 “conguitos”, 12 per cada un, i quan l'speaker de la marató va dir que faltaven 15 segons per a la sortida, és a dir, per a l'entrada de l'any nou, ens els vam començar a menjar.\nUn petard va indicar l'arribada del 2013 i el començament de la marató. Després de petonejar-nos amb la Cristina i la Fiona em vaig situar a la cua dels corredors i vaig ser l'últim d'abandonar el pavelló. No tenia cap pressa!\nLa primera volta em va servir per veure com era el circuit. Mentre el cel s'omplia de castells de focs per celebrar l'arribada de l'any nou, anava avançant corredors com podia, ja que els camins eren força estrets. En algun punt ens trobàvem alguns espectadors improvisats que, copa de xampany en mà, sortien dels locals on havien sopat per desitjar bon any als quatre bojos que havien triat començar el 2013 corrent a les fosques en mig de la fresca de la nit.\nVaig veure que el circuit era pràcticament pla, gairebé tot sobre terra i sempre amb el riu Limman com a referència. Com que en la primera volta érem molts corredors, tots amb el frontal, no hi havia problemes per visualitzar el terreny. Resultava curiós veure les llumetes dels que tornaven per l'altre costat del riu. Semblava una processó de cuques de llum!\nUn cop vaig superar els corredors més lents que jo, em va semblar que ajustava el pas al voltant dels 5 minuts i mig per km, que era el què suposava que podia aguantar donat el meu estat de forma i les circumstàncies tan especials de la marató. Però quan vaig poder enfocar un moment el cronòmetre amb el frontal vaig veure que anava mooooolt més lent. Aleshores vaig recordar que sempre que havia corregut a les fosques a la Carretera de les Aigües algun matí d'hivern, sempre quan es feia clar i veia el rellotge m'emportava una decepció. És evident que a les fosques es corre molt més lent del que les sensacions et diuen.\nVaig completar la primera volta en 36 minuts i 38 segons, és a dir, una mica més de 6 minuts per km. Vaig pensar que aniria augmentant el ritme cada vegada, tenint en compte que cada volta hi hauria menys corredors i que no tindria problemes per avançar. Vaig saludar la Cristina i vaig fer un petó a la Fiona, que ja dormia. Em vaig avituallar i vaig començar la segona volta.\nContràriament al què em pensava, em va sortir més lenta que la primera: 37 minuts i 37 segons. Ja li vaig dir a la Cristina que hauria de prendre paciència perquè ja veia que faria 4 hores llargues. Sort que ella portava lectura i que es podia estar dins del pavelló, relativament calenta mentre a l'exterior la temperatura anava baixant.\nA la tercera volta ja em vaig trobar pràcticament sol al circuit i em van començar a “doblar” els més ràpids. Tenia alguns problemes per veure el camí i aleshores em vaig adonar que portava el frontal enfocant els arbres i no els peus. La falta d'experiència... Vaig veure que el frontal tenia joc i el vaig girar tan avall com vaig poder. Tot i això, és evident que de nit no es pot córrer a la mateixa velocitat que de dia. Instintivament, el peu frena amb por abans d'impactar a terra, i es perden unes dècimes de segon que van sumant. Per això el ritme és molt més lent de la sensació que tens. La tercera volta la vaig tancar en 38 minuts i 26 segons, i les cames ja començaven a notar l'esforç.\nA la sortida del pavelló hi havia el punt d'avituallament oficial, que em servia per complementar el què em donava la Cristina. Això vol dir que durant les 7 voltes vaig acumular moltes aturades. A més, em sembla que vaig parar 4 vegades a fer un riuet... Amb tot plegat, ja vaig veure que no baixaria ni de les 4 hores i mitja. La marca m'era igual, però em sabia greu per la Cristina, que començava a tenir problemes per combatre la son. La Fiona dormia plàcidament...\nLa cursa era cada vegada més solitària. Només quedàvem els maratonians i després vaig veure que els abandonaments s'havien intensificat a partir de la quarta volta, que vaig cobrir en un temps de 39 minuts i 18 segons. En molts moments pensava que, mentre jo corria dins la solitud del bosc, a Catalunya tots els meus amics estaven celebrant el Cap d'Any... Quina sensació més curiosa!\nLa cinquena volta la vaig fer en 39 minuts i 55 segons. Cada vegada més lent! Les cames ja es queixaven de tants impactes sobre les pedres i la foscor es feia pesada. S'agraïa el pas per un punt on l'organització havia posat com unes teies, que donaven llum i calor. L'esperava a cada volta...\nLa veritat és que cada vegada que entraves al pavelló feia més mandra tornar a sortir i començar una altra volta. No em va estranyar que hi hagués tants abandonaments... La sisena la vaig completar en 41 minuts i 15 segons i vaig animar la Cristina dient-li que només en quedava una... “Aguanta tres quarts d'hora més i ja haurem acabat!”\nL'última volta se'm va fer molt pesada. Entre el cansament acumulat, el fred cada vegada més viu -quan vam arribar al cotxe marcava dos graus sota zero- i les ganes d'acabar, semblava que m'havien allargat cada tram del circuit.\nFinalment, a les 4 i 39 minuts de la matinada vaig entrar per últim cop al pavelló d'Unterrohr i vaig completar la primera marató de l'any, després de fer l'última volta en 45 minuts i 46 segons. Amb una marca horrorosa de 4:39:06 podia presumir que, per uns dies, encapçalaria el rànquing maratonià català del 2013. Una xorrada, però aquest era un dels al.licients que “venia” l'organització a l'hora de promocionar la seva marató, la possibilitat d'ocupar, ni que fos per unes hores, els llocs privilegiats reservats normalment a l'elit. De fet, no m'hauria imaginat mai estar en la posició 148 del rànquing mundial de l'any!\nDels 200 maratonians que vam començar la prova vam acabar-la només 170. Hi va haver 29 abandonaments (9 a la quarta volta, 12 a la cinquena i 8 a la sisena), i un corredor que va ser desqualificat per superar les 5 hores que donava l'organització. Els vencedors van ser el txec Jan Fryc, amb una marca notable de 2:45:55, i la suïssa Astrid Müller, amb 2:59:28, rècord de la prova. Cal destacar que l'aragonès Antonio Alegre, que vam conèixer mentre sopàvem, va acabar tercer amb un temps de 2:52:03, lògicament millor marca espanyola del 2013...\nDesprés de fer les fotos amb la Cristina i la Fiona, que continuava dormint, vam marxar cap a l'hotel cansats però contents per la feina feta i per haver començat l'any d'una manera tan original. Després d'estirar un mica i d'una reconfortant dutxa, em ficava el llit pràcticament a les 6 del matí. A les 9, la Fiona, que no sap de calendaris, es va despertar i tots tres vam obrir les cortines de la finestra per veure la primera llum de l'any nou...


La golondrina negra. Sissel-Jo Gazan | Llibres i amics\nWritten by thabis\nFa uns anys, gaire bé quatre ja, vaig escriure una ressenya d’un altre llibre d’aquesta autora: “Las alas del dinosaurio”. Sí, fa un temps escrivia alguna ressenya a aquest bloc de tant en quant.\n“Las alas del dinosaurio” és un llibre apassionant que es va convertir en el primer cas, i crec que únic, d’un llibre que tots els membres fundadors del bloc hem acabat llegint dintre d’un període de temps bastant curt. El paper jugat per aquella ressenya en aquest procés no ho acabarem de saber mai, però jo estic una mica orgullós d’haver contribuït modestament a animar-vos a llegir aquesta novel·la.\nQuan fem una ressenya d’un llibre que ens ha agradat, sovint la fem intentant convèncer a qui la llegirà de que acabin llegint el llibre després, pensant que també a ells els hi agradarà. Moltes vegades no acaba de ser així, perquè encara que semblants, els nostros gusts literaris són diferents. En aquest cas, tots vàrem acabar llegint el llibre, relativament ràpid, i a tots ens va agradar bastant. Podem concloure que els dinosaures, l’ambient acadèmic, la mescla ben proporcionada de novel·la negre i rosa, i sa manera en que està escrit, en certa manera ens identifica i marca allò que tenim en comú. Si hem de dir a algú de fora qui hi ha realment darrera aquest bloc, o més ben dit, com és sa gent que hi ha darrera aquest bloc, podríem dir que som una mica com “Ses ales del dinosaure“.\nQuan vàrem llegir ”Las alas del dinosauri“ ses crítiques que llegirem, ses que s’inclouen a ses tapes del mateix llibre i altres, mos indicaven que era sa primera d’una sèrie de novel·les protagonitzades per n’Anna Bella, aquesta estudiant de Biologia, una mica inestable i a vegades desesperant, que ens engrescà tant al seu moment. A sa segona d’aquesta suposada sèrie, publicada recentment en castellà: “La golondrina negra“, ja es diu que es tracta de sa segona novel·la de sa sèrie policíaca protagonitzada per en Sören Marhauge, policia que és el responsable de la investigació també a “Las alas del dinosaurio“ però que allà no té un clar paper protagonista. El seu personatge està completament eclipsat pel de n’Anna Bella. Miraré d’explicar el motiu d’aquest canvi seguidament però abans un comentari respecte al títol.\nEl primer que un pot pensar quan veu el títol és que si “Las alas del dinosauri“ estava relacionada d’alguna manera amb dinosaures, aquesta, “La golondrina negra“ ho estarà amb oronelles, però no. Aquest no és el cas. Oblidar-vos de ses oronelles. El tema científic darrera d’aquesta segona novel·la està relacionat amb els possibles efectes secundaris de ses vacunes, especialment aquelles que es fan servir de manera massiva entre el nins d’Àfrica.\nUna vegada aclarit el títol, després del que he escrit abans, vos hauríeu d’estar demanant a hores d’ara qui és realment el protagonista d’aquesta segona novel·la, si n’Anna Bella o en Sören. Sa resposta és molt senzilla: cap dels dos.\nQuan un comença a llegir “La golondrina negra“ tot d’una s’adona que n’Anna Bella i en Sören, “el policia mas desesperante del mundo“, varen acabar casant-se en aquest interval de temps que va entre el final de sa primera novel·la i el començament de sa segona. Crec que no podem considerar això que dic com un “spoiler” ja que realment es deixa clar a ses primeres pàgines del llibre. Sa situació actual del matrimoni s’explica més o manco en detall al primer capítol. A partir del segon capítol, el seu paper dins sa novel·la, el dels dos, es redueix de manera dràstica. Hi són, sí, però el paper d’en Sören passa a ser gaire bé igual de secundari que a sa primera novel·la de sa sèrie i n’Anna, …, n’Anna gaire bé desapareix. Molt curiós. Sa protagonista real d’aquesta segona novel·la és na Marie, una altra estudiant de Biologia, de sa mateixa Facultat, però a un camp diferent del de n’Ana Bella.\nSa novel·la torna mesclar de manera molt entretinguda sa vida personal de na Marie, sa seva recerca universitària en el camp de ses vacunes i sa vida personal den Sören (on evidentment hi ha n’Anna Bella). No vos desvetllaré tampoc res que no vos pogueu imaginar si vos dic que també hi ha algun mort, per ser novel·la negra, aquest és gaire bé un requisit indispensable. Un suïcidi? Un assassinat? En qualsevol cas sa investigació per esbrinar les causes de la mort no representen sa trama principal, juguen, un poc de sa mateixa manera que a Las ales del dinosaurio, un paper secundari.\nSi vos va agradar “Las alas del dinosaurio” vos agradarà “La golondrina negra”, encara que a aquesta no surtin dinosaures. És el mateix clixé. Sa trama es semblant, sa mescla entre lo rosa i lo negre (bé, realment seria més precís si digues lo gris), ses circumstàncies personals dels personatges…, tot. He rellegit sa ressenya de Las alas del dinosaurio i podria fer un ”cut i paste” i posar-la aquí gaire bé tal qual. Vos recoman que ho faceu voltros també (llegir sa ressenya de Las ales del dinosaurio, no fer el “cut i paste”).\nA mi m’ha agradat sa novel·la però m’ha faltat alguna cosa, alguna cosa original, alguna novetat. El que més ens va agradar de Las alas del dinosaurio va ser aquest aspecte original de mesclar una controvèrsia científica amb una investigació d’un crim. Però això dona per una sèrie de novel·les? Canvia sa controvèrsia científica per una altra, una mica menys engrescadora (no està malament, però hem de reconèixer que no hi ha res tan engrescador com els dinosaures) i canvia el nom del Departament del mort i ja tens sa segona novel·la.\nTenc curiositat per saber com serà sa tercera. No sé. Mmmmmm. No sé si aguantaré una altra novel·la igual un altre pic…\nEl cuc de seda. Robert Galbraith.\nComments on: "La golondrina negra. Sissel-Jo Gazan" (2)\n2 Mai 2015 a les 11:42 PM\nUn cop llegida la ressenya que ens has fet sobre aquesta nova novel.la de Sissel-Jo Gazan, he de dir que en principi se m’han atenuat una mica les ganes de llegir-la. O sigui , un nou best-seller d’ambient acadèmic amb el mateix esquema de la primera novel.la. Supós que al final me la llegiré perquè és veritat que les ales del dinosauri va engrescar els 10 membres d’aquest heterogeni grup dels llibres i amics. Per resumir, més de la meitat dels amics són de formació científica, i un d’ells és el nostre expert i actiu col.laborador en novel.la negra, d’altres són de formació humanística i ofereixen lectures d’un espectre més ampli. Són dos mons distints però gràcies a l’amistat, l’intercanvi d’opinions i aquest mateix bloc, que va néiixer com un manera de compartir lectures privadament i que després va decidir obrir-se al món, hi ha hagut més d’una interferència fructífera. I si a més hem fet nous amics que ens llegeixen, encara millor.\nDiguem-ho d’una altra manera, les novel.les de Sisel-Jo Gazan, com a mínim la primera, més que definir-nos com a grup, poden representar un lloc comú de trobada entre cultures molt diferents. Novel.la d’evasió amb transfons científic, de ritme trepidant on a més aprens coses, divulgació científica com en el cas dels dinosaures.Una novel.la molt ben documentada que ens va entretenir a tots i ens va fer aprendre coses noves sobre els dinosaures i la seva relació amb les aus actuals. Esperem que aquesta nova novel.la pugui aconseguir el mateix efecte. Només per això ja haurà valgut la pena.\n7 Mai 2015 a les 1:15 PM\nPrimer de tot, Ti… vull dir, Thabis, enhorabona per la tornada, i per l’entrada en sí, molt completa.\nA mi sí que me segueix fent igual de ganes llegir-la, sé que això no vol dir molt: me fan ganes (quasi?) totes les novel.les amb temàtica policíaca. A més, l’ambient universitari no m’és massa estrany. D’acord, no hi ha dinosaures, un punt negatiu, però me fa ganes veure si la novel.la segueix el nivell de la primera. I, a més, a diferència d’en Benet, a mi me basta la part d’evasió, si a més aprenc qualque cosa, perfecte, però si no, també; tenguem sempre presents les anomenades llicències (en aquest cas, literàries), no ens hem de creure tot el que es conta en una novel.la, a no ser que estigui clarament establert que tot el que es diu és veritat (amb referències bibliogràfiques i tot!).


USO ES CONCENTRA DAVANT D´EDUCACIÓ PER DENUNCIAR L´ENGANY D´EDUCACIÓ I INSTA A COMPLIR EL PACTAT – FEUSOIB\nUSO ILLES BALEARS denuncia l’engany d’Educació i insta a complir el pactat de convocar la mesa de concertada durant la primera setmana de cada mes i el signat en el VII Conveni estatal de la concertada, ja que de no ser així s’incorre en un despenjament salarial cap a les treballadores i treballadors dels centres concertats de les Illes Balears.\nVolem recordar que USO va presentar esmenes al Projecte de Llei de Pressupostos de la CAIB per a 2021 en les quals instava a limitar la despesa perquè no repercutís sobre els salaris dels professionals de la comunitat educativa, ja que aquests han demostrat una capacitat extraordinària de treball i d’adaptació, facilitant el dret a l’educació amb el màxim de garanties possibles.\nLa Conselleria ens ha comunicat recentment que al mes de setembre de 2021 s’abonaran els endarreriments corresponents als següents conceptes:\n– 2% dels triennis amb efectes des d’1 de gener de 2020 i\n– 0,9% del sou base + triennis amb efectes des d’1 de gener de 2021\nLa nostra decepció ve al saber que l’actualització del salari dels docents en pagament delegat del 0,9% i el 2% només afectarà una part del salari quedant pendent la pujada en els conceptes: crib, plus d’insularitat…\nDestacar que el passat 21 de juny, a Madrid, USO i la resta de les organitzacions sindicals, juntament amb les patronals del sector, signàrem el VII Conveni Col·lectiu de l’Ensenyament Concertat. El nou Conveni corrobora i desenvolupa el preacord signat el passat 30 d’abril.\nDesprés de molts mesos de negociació, des d’USO valoram molt positivament la signatura d’aquest Conveni, que en matèria salarial, suposa una pujada del 2% i del 0,9% per a 2020 i 2021, respectivament, revertint en una millora sobre tots els conceptes i per a tot el personal.\nAquestes Taules Salarials reconeixen uns increments iguals per al personal en pagament delegat, que assumeix l’administració, i el personal en pagament directe per les diferents empreses.\nDes d’USO vàrem manifestar la nostra indignació i descontent per la falta de negociació real d’aquesta proposta i perquè els docents de la concertada de les Balears seran els últims que cobraran l’anunciada pujada salarial parcial.\nExigim l’increment del 2% i l’actualització del 0,9% per a les treballadores i treballadors de les illes en tots els conceptes salarials de la nòmina.\nDes del nostre sindicat continuam reivindicant que s’incrementin els sous de conformitat amb els augments aprovats pel govern central i es faci possible:\nEl desenvolupament de l’Acord 2016, la negociació de l’abonament de la Paga extraordinària de 25 anys.\nL’increment dels mòduls econòmics destinats a pagar els sous del personal complementari dels centres d’Educació Especial.\nL’increment dels mòduls econòmics de funcionament dels centres concertats.\nEl finançament dels salaris dels mesos de juliol i agost per a tots els docents en pagament delegat, independentment de les seves condicions de contractació, entre d´altres…\nContinuarem reivindicant les qüestions importants i de justícia social per als treballadors i treballadores de l’ensenyament concertat de les Illes Balears.\nEn el següent enllaç podeu veure el video : https://ib3.org/carta?id=5fea1821-f0fd-4bc6-9b57-546e9c1d462b&type=TV&t=1333&f=1563\n13 octubre, 2021 /by Juan Andres Nogareda\nUSO DENUNCIA L’ ENGANY D’EDUCACIÓ EN MATÈRIA SALARIAL I INSTA A COMPLIR... RESUM MESA DE CONCERTADA DE 22 DE NOVEMBRE 2021


Ciutadans demana que no es pagui els diputats de la CUP si no van al Congrés\nBarcelona. Dimarts, 4 de febrer de 2020. 13:13\nActualitzat: Dimarts, 4 de febrer de 2020. 13:33\nEl secretari general de Ciutadans en el Congrés, Edmundo Val, ha avançat aquest dimarts que demanarà a la Taula de la Cambra Baixa que resti als diputats de la CUP del seu sou mensual aquells dies que no assisteixin als plens de la Cambra Baixa.\nEn declaracions als periodistes abans d'assistir a la reunió de la Junta de Portaveus, Val s'ha referit així a les intencions dels antisistema d'anar només a l'hemicicle quan se celebrin els debats d'investidura, sobre l'Estat de la Nació, sobre els Pressupostos Generals o quan es debatin qüestions relacionades amb Catalunya.\nEl diputat ha censurat a la CUP que no només es dediquin a "insultar" a les institucions de l'Estat, com van fer aquest dilluns 'plantant' el Rei en l'Obertura Solemne de la legislatura, sinó que, a més, vulguin continuar cobrant el seu salari sense anar al seu lloc de treball.\n"Si volen dur a terme aquesta estratega, haurà de ser sense aprofitar-se dels diners de tots els espanyols, que els paguen per treballar dins de les institucions i no para estar fora d'elles", ha manifestat.\nFonts de Ciutadans han precisat després a Europa Press que demanarà que s'apliqui aquesta mesura sancionadora a tots aquells diputats que s'absentin dels plens, com ja el van reclamar fa dues legislatures després que els diputats d'ERC i el PDeCAT s'absentessin diverses sessions en protesta per les actuacions policials contra la logística de la consulta independentista de l'1 d'octubre de 2017.\nLes portades Ciutadans ja té la seva rebel·lió Pepa Masó


Euia Santa Coloma de Gramenet: Declaració de Joves d’Esquerra Verda i Alternativa Jove de Sta. Coloma de Gramenet davant els fets succeïts a Noruega\n"Primer vingueren a buscar els comunistes, i jo no vaig parlar perquè no era comunista.\nDesprés vingueren pels socialistes i els sindicalistes, i jo no vaig parlar perquè no era ni una cosa ni l'altra.\nDesprés vingueren pels jueus, i jo no vaig parlar perquè no era jueu.\nDesprés van venir a buscar-me, i llavors ja no quedava ningú que pogués parlar per mi"\nDes de Joves d'Esquerra Verda i Alternativa Jove de Sta. Coloma de Gramenet, deplorem i lamentem els terribles actes d'agressió i terrorisme duts a terme per un individu de clara tendència ultradretana. Amb aquesta acció, expressem el nostre profund i respectuós còndol a les víctimes de les Joventuts del Partit Laborista a Utoya i als ferits i morts per la bomba d'Oslo, així com als seus familiars.\nValorem que les idees d'odi, violència i xenofòbia utilitzades de forma merament electoralista i instrumental per les formacions i responsables polítics de la dreta i de l'extrema dreta europea, incloent formacions espanyoles citades per Breivik, han tingut un receptor i executor.\nJoves d'Esquerra Verda i Alternativa Jove no podem titllar la matança de joves progressistes en un campament de formació política com a "matança indiscriminada", ja que l'agressor tenia prou meditat a qui atacar i quins mètodes fer servir. A més, considerem que la seva inspiració ha sorgit de l'atmosfera enrarida i violenta preconitzada per unes organitzacions polítiques que treuen rèdit d'enfrontar el veí contra el veí i fer de la por motiu d'orgull.\nTotes dues organitzacions denunciem que l'onada de xenofòbia i en concret islamofòbia, que s'estén per Europa és fruït de l'ambició irresponsable de les organitzacions i quadres polítics de la dreta i l'extrema dreta, que han atiat el foc sense pensar en les conseqüències.\nDonats aquest fets, Joves d'Esquerra Verda i Alternativa Jove entenem que:\nLes figures legals d'incitació a la xenofòbia, incitació a la violència i apologia del genocidi no s'apliquen amb suficient rigorositat. La lleï de partits s'ha d'aplicar de forma més equitativa així com el codi deontològic periodístic i s'han de demanar responsabilitats polítiques i socials per declaracions i campanyes que atempten contra la convivència.\nSanta Coloma de Gramenet, a 1 d'agost del 2011.\nPublicado por euia-gramenet en 20:25


Nou comunicat 5/6/2020 - Escola Nausica\nJa estem a les acaballes d’aquest curs amb la sensació per part nostra que tot ha passat molt de pressa, no sabem si per la feina que hem fet o per tota la que ens queda per fer.\nEns adrecem a vosaltres per mantenir-vos informats de com durem a terme el tancament d’aquest curs tan excepcional.\nEn primer lloc, agrair de tot cor a les famílies de Parvulari el recolzament que han demostrat a l’escola, no fent ús del servei d’acollida de les dues darreres setmanes de curs. Sabem l’esforç que això comporta.\nDit això, l’accés a l’escola queda de la següent manera:\nLes famílies de la llar, de 0 a 2 anys, podran venir a buscar el material dels infants i retornar el de l’escola amb cita prèvia per via mail o telefonicament, a partir del 22 de juny.\nEl material dels/les alumnes de P3 a 5è romandrà guardat individualment a cada aula de l’escola fins setembre. Aquelles famílies que en especial hagin de menester algun material en concret poden trucar a l’escola.\nEls /les alumnes de 6è, que tanquen etapa i marxen de Nausica, vindran a recollir i tornar material el divendres 19 de juny al matí en grups reduïts.\nEl comiat de fi de curs, com ja sabeu, no podrà ser presencial. Llàstima d’aquells aperitius tan saborosos i amb immillorable companyia!, però ho farem telemàticament per Zoom entre el dijous 18 i el divendres 19 de juny. Cada curs farà una vídeo trobada amb el/la tutor/a, els/les especialistes i tots/es els/alumnes.\nA continuació us anotem dia i hora per a cada grup, per tal que us agendeu la trobada:\n· P3, divendres 19 de juny a les 11,30h.\n· P4, dijous 18 de juny a les 15,30h.\n· P5, divendres 19 de juny a les 10,30h.\n· 1r, dijous 18 de juny a les 16h.\n· 2n, divendres 19 de juny a les 12h.\n· 3r, divendres 19 de juny a les 11h.\n· 4t, divendres 19 de juny a les 10h.\n· 5è, dijous 18 de juny a les 16,30h.\n· 6è, dijous 18 de juny a les 17h.\nL’ensenyament continuarà sent telemàtic per a tothom fins l’últim dia de curs, divendres 19 de juny.\nEls informes de final de curs dels/les vostres fill/es també us els farem arribar a través del Clickedu.\nAdjuntem un vídeo on es donen algunes pinzellades de cara el curs vinent 2020/21:\nPer a qualsevol cosa que necessiteu ja sabeu que podeu trucar a l’escola.\nSeguim fent salut junts, seguim fent camí junts, seguim fent Nausica junts.\nVenda de pastissos, última trobada del curs!\nAMPA NAUSICA INFORMA – Bàsquet femení adults / voleibol mixte adults


Vols fer la Preinscripció Universitària sense errors?\n16 maig 2022 Llegeix més\nApunta't a una xerrada online sobre la Preinscripció universitària i t'ajudarem amb dates, recursos i consells!\nSi fas les PAP de Mestre al juliol, volem ajudar-te!\n09 maig 2022 Llegeix més\nT'ajudem a preparar la PAP de Mestres del juliol amb un curs online. Apunta't!\nVÍDEO: Com triar el tema del Treball de Recerca?\n03 maig 2022 Llegeix més\nT'ajudem a triar el tema del Treball de Recerca amb un nou vídeo de Youtube!\nDates de Preinscripció Universitària 2022!\n25 abril 2022 Llegeix més\nAquí tens les dates de Preinscripció Universitària per accedir a la universitat el curs 22-23!\nHas entregat el Treball de Recerca? Presenta'l a aquests premis!\n31 març 2022 Llegeix més\nNo deixis el teu treball de recerca en un calaix! Presenta'l als premis de la UVic!


Ski Andorra veu 'amb preocupació' les intencions de Viladomat d'abandonar l'entitat - FÒRUM.ad\nSki Andorra veu ‘amb preocupació’ les intencions de Viladomat d’abandonar l’entitat\nEl 19/10/12 20:16\nSki Andorra ha confirmat que el soci majoritari de Saetde, Joan Viladomat, ha expressat la voluntat que aquesta societat deixi de formar part de l’entitat que engloba tots els dominis esquiables, malgrat que encara no ho ha comunicat de manera oficial, quan s’esperava que ho fes entre aquest dijous i aquest divendres. Malgrat que manca aquesta formalitat, fonts properes a Saetde han assegurat que la decisió ja ha estat presa, i que el motiu principal pel qual l’empresari vol deixar de formar part d’Ski Andorra és perquè no estaria disposat a subvencionar l’entitat quan per altra banda es veurà sotmès a un augment de la pressió fiscal ja que no s’ha acceptat la creació d’un IGI reduït per a les estacions. Des d’Ski Andorra han assegurat que tots els socis de l’organisme han rebut la notícia ‘amb preocupació’, tenint en compte ‘que no és el millor moment per ningú’, tot i que hi ha coses que ‘es puguin arribar a entendre que pugui demanar’.\nDes d’Ski Andorra han explicat que de moment encara no s’ha rebut la carta oficial amb què Joan Viladomat comunicarà la decisió d’abandonar l’entitat, quan s’esperava que la trametés entre aquest dijous o divendres. Tot i això, fonts properes a Saetde han assegurat que la decisió està presa i que no hi hauria marxa enrere.\nSi Saetde acaba sortint de l’associació, s’obririen diversos escenaris en relació al futur de l’entitat, tot i que des d’Ski Andorra no s’ha volgut entrar en detalls ja que primer cal conèixer quines condicions demanarà Viladomat per abandonar-la, i després s’haurà de fer una reunió de junta entre tots els membres per prendre decisions.\nTal com han informat diversos mitjans, un dels motius de la decisió seria el fet que no s’hagi arribat a un acord per aconseguir un IGI reduït per al sector de l’esquí, així com el seu desacord en la política turística del Govern.\nEls socis d’Ski Andorra veuen amb preocupació les intencions del soci majoritari de Saetde, però poden arribar a comprendre el seu descontent. De fet, el cònsol major de Canillo, Josep Mandicó, ha explicat que pot arribar a entendre la decisió de Viladomat, perquè l’entrada en vigor de l’IGI perjudicarà a totes les estacions. Tot i això, Mandicó ha recordat que la visió que pugui tenir un empresari privat no és la mateixa que es té des del sector públic, i que per tant les decisions no es poden equiparar.\nNotícia Anterior: Muriel Casals: “Òmnium ajudarà a construir les estructures del nou estat català”\nSegüent Notícia: La Fira d’Andorra tindrà 108 estands, un 5% més que l’anterior\nHem consta que el Sr. Viladomat sempre s’ha caracteritzat pel seu seriós, la seva rectitut i el dinamisme amb el quin gestiona el seu grup empresarial. Les seves raons tindrá , si es que realment vol deixar l’entitat Ski Andorra. Potser aquestes raons s’haurán de buscar en el funcionament de dita entitat. …..


L'Estratègia Espanyola de Responsabilitat Social de les Empreses es presenta en ADEIT | ADEIT\nL’ESTRATÈGIA ESPANYOLA DE RESPONSABILITAT SOCIAL DE LES EMPRESES ES PRESENTA EN ADEIT\nDesprés de Barcelona i Bilbao, ha estat València i, en concret, la seu de la Fundació Universitat-Empresa de la Universitat de València (ADEIT) el lloc triat per a la presentació de l’Estratègia Espanyola de Responsabilitat Social de les Empreses 2014-2020, elaborada pel ministeri d’Ocupació i Seguretat Social del Govern d’Espanya.\nL’acte, organitzat conjuntament pel club d’Excel·lència en Sostenibilitat i la Càtedra de Cultura Empresarial, ha reunit en ADEIT a agents econòmics i socials tant del sector privat com el públic, que han tingut l’oportunitat de conèixer els detalls d’aquesta estratègia, aprovada pel consell de Ministres fa tot just dues setmanes.\nLa secretària d’Estat d’Ocupació d’Ocupació del Ministeri d’Ocupació i Seguretat Social, Engracia Hidalgo, ha participat en l’obertura de l’acte, juntament amb el rector de la Universitat de València, Esteban Morcillo; el conseller d’Economia de la Generalitat Valenciana, Màxim Buch; el president de la Càtedra de Cultura Empresarial de la Universitat de València, Carlos Pascual; i el secretari general del Club d’Excel·lència en Sostenibilitat, Juan Alfaro.\n«No hi ha política social més important que l’ocupació», ha subratllat la secretària d’Estat d’Ocupació, al mateix temps que ha afirmat que cada vegada són més les empreses espanyoles que aposten per la responsabilitat social. Aquesta estratègia –ha assenyalat la secretària d’Estat d’Ocupació– pretén convertir-se en una eina perquè «el creixement siga sostenible, integrador i generador d’oportunitats d’ocupació de qualitat».\nEngracia Hidalgo: «No hi ha política social més important que l’ocupació»\nEn aquesta mateixa línia s’ha expressat el conseller d’Economia de la Generalitat Valenciana, Màxim Buch, qui ha assenyalat que «a través d’aquesta estratègia s’assegura que l’ocupació generada siga de qualitat» i, en general, contribuirà a l’enfortiment de l’economia espanyola i en concret de la Comunitat Valenciana.\nPer la seua banda, el rector de la Universitat de València, Esteban Morcillo, ha recordat que la responsabilitat social corporativa té una importància clau per a la Universitat, que ha qualificat com «una institució oberta a la societat i al teixit productiu». Prova d’això –ha dit– és la creació, fa més de 15 anys de la primera Càtedra de Cultura Empresarial i la preocupació per l’ocupació dels seus titulats. «La Universitat està més compromesa que mai amb la societat», ha assenyalat el rector, qui ha aprofitat per a reivindicar el paper de la Universitat: «Tots tenim una responsabilitat compartida; Universitat pública, Administració pública i societat», ha conclòs.\nEl director general de Treball Autònom, Economia Social i Responsabilitat Social de les Empreses del Ministeri d’Ocupació i Seguretat Social, Miguel Ángel García, va anar l’encarregat de presentar en detall el document, que parteix de sis principis -competitivitat, cohesió social, creació de valor compartit, sostenibilitat, transparència i voluntarietat- i marca quatre objectius estratègics i deu línies d’actuació, com promoure la RSE com element impulsor d’organitzacions més sostenibles, integrar la RSE en l’educació, la formació i la investigació, Bon Govern i transparència, gestió responsable dels recursos humans i foment de l’ocupació, entre d’unes altres.\nA més, al llarg de l’acte s’han presentat exemples de bones pràctiques empresarials, vinculades a l’Estratègia de Responsabilitat Social de les Empreses. En una taula rodona, moderada pel president de la Càtedra de Cultura Empresarial, Carlos Pascual, han explicat les seues experiències en aquest àmbit els responsables de les empreses Adecco, Xarxa Elèctrica Espanyola i la pyme valenciana S2 Grup.


T9 PROGRAMA 17 | Fontdemisteris\n~ 02/01/2021 ~ TEMPORADA 9 PROGRAMA 17 ~\n"ANO SANTO XACOBEO"\nAquest 2021 és el que es coneix com a “Ano Santo Xacobeo”, “l’Any Sant Jubilar Compostelà”. És l’any en el que el 25 de juliol, dia del patró, Sant Jaume, cau en diumenge. Però donades les circumstàncies sanitàries actuals, Roma ha optat per allargar aquest jubileu.\nAixí, durant l’any 2021 i 2022 s’aconsegueix la coneguda com indulgència plenària a qui arribi a la catedral de Santiago després d’haver fet el conegut com a Camí de Santiago en qualsevol de les seves vessants.\nCal recordar que des de Mallorca surt una variant d’aquest Camí que originàriament era un pelegrinatge religiós amb un origen que es perd en el temps, però que molts d’illencs han fet. Com per exemple l’any 1261 quan en Ramon Llull, el doctor il·luminat, l’hauria fet i que diuen va marcar un definitiu abans i després a la seva vida. Va passar d’una vida llicenciosa i cortesana a una vida contemplativa i apostòlica a on es va començar a dedicar a viatjar, a fer una mena precisament de pelegrinatges per dur a terme la seva tasca de divulgació de les seves creences.\nAixí, si volem aconseguir la indulgencia plenària: enguany i l’any que ve són anys sants compostel·lans, anys ‘xacobeos’, i si no... haurem d’esperar fins l’any 2027!\nAl ‘contes i rondalles’ d’Irene Font s’ha parlat de la Torre de Canyamel. Una torre que es pensa que va ser construïda en el segle XIII com a lloc de defensa i vigilància per a la població local. Va ser una de les més destacades a Mallorca. Es creu que el seu origen era musulmà i el seu major desenvolupament està vinculat amb la conquista del rei Jaume I. Des de 2009 funciona com a museu, centre d’esdeveniments i exposicions artístiques, però aquesta torre, amaga més d’una llegenda i qualcuna un tant esgarrifosa…\nEns conta Ferrer i Ginart al llibre de ‘Llegendes de les Balears’ la construcció d’aquesta torre ubicada en el camí per anar d'Artà a la badia de Canyamel: El propietari d’aquesta possessió, tenia un esclau, un moro, anomenat Amet. Li va dir que no el deixaria en llibertat llevat que construís una torre ben alta i gran, però amb la condició que hi hagués només una obertura per poder entrar-hi. L’esclau dissenyà la torre i va començar a construir-la.\nDesprés d’un cert temps la va acabar, i li va fer saber al seu senyor, al propietari.\nEl senyor el primer que li va demanar va ser si realment només es podia entrar per l’única porta. Aquest li va dir que en efecte, que ningú podia entrar a menys que trobés un cantó, realment ben amagat i difícil de trobar, que feia de clau per l’obertura secreta. Una pedra, que si es trobava, podria entrar fins i tot un gran exèrcit. El senyor, poc convençut es va posar a buscar aquest cantó, va mirar i remirar per tota la torre però no ho arribava a trobar-lo.\nUn pic a dintre per pujar a la torre es podia fer-ho mitjançant dues escales de cargol. Una que duia a la part superior de la torre gran i una altra que ho feia però al torreó petit. Aquesta petita actualment està coberta per una teulada, però abans tenia una àmplia terrassa amb un forat just en el mig que donava a baix de tota la casa. Quan el senyor va arribar dalt, va cridar al seu esclau Amet, i li va dir que perquè hi havia un cantó que sobresortia en comparació amb els altres.\nN’Amet va pujar i va guaitar pel forat per comprovar el que deia l’amo, i en el moment en que va mirar on el seu amo li assenyalava, ell el va empènyer i el seu cos es va anar per avall, quedant esclafat i evidentment, sense vida.\nDiuen que des de llavors, mai ningú més ha estat capaç de trobar aquell cantó, aquella pedra que suposadament feria de clau d'una porta secreta que et du a la entrada de la torre.\nLlegendària història de  la Torre de Canyamel, la “casa forta” com la va definir el Pare Rafel Ginard. Una antiga fortalesa gòtica que abans pertanyia al terme d’Artà i a dia d’avui al de Capdepera. ‘Sa torre d’en Monsó’, era com se la coneixia fins que baratà el nom per l’actual que li vendria per les plantacions de canya de sucre.\nPodem dir que és una mostra del que es va viure a les nostres illes a on s’havia de menester fortificacions per guarir a la població d’atacs.\nParets de gairebé un metre de gruixa, una construcció quadrada de 16 metres de costat i més de 20 d’alçada, amb els seus matacans, merlets, espitlleres, sageteres… un sistema defensiu per evitar en la mida del que fos possible les greus conseqüències dels atacs.\nAquesta rondalla referida a l'obertura tal vegada s’origini quan havia afluixat el perill dels atacs i no s’imaginaven el perquè no hi devia haver una porta a peu de carrer, i probablement no era perquè fos secreta, si no perquè per poder accedir-hi havia de ser amb una escala, un sistema senzill però efectiu: puges per una escala de mà, i des de dalt la reculls. Quedant a dintre a esperar que arribin les defenses. Un sistema que també és dins el nostre llegendari, diferents situacions semblants, tant és així que d’aquest mateix indret tenim anotacions breus que en narren com podien ser aquelles situacions. Del mateix llibre hi ha aquesta altra:\n“Conten que, en temps de les incursions mores, en venien a saquejar les possessions d’a prop de la vorera i un dels llocs molt moretius era la Torre de Canyamel del terme d’Artà. Mes l’amo de la Torre tenia un missatge (un missatge en aquest cas era com es coneix als treballadors de les possessions) Mes l’amo de la Torre tenia un missatge ben ensenyat i, just que se temien que n’hi havia, deixaven una escala a la part de defora apoiada a baix d’una finestra i tancaven de part de dins; durant la nit compareixien ells i, al veure l'escala, pujaven a les sordes cap a la finestra per entrar-hi, però, a l’arribar a dalt, que anaven a agafar-se en el pitral de la finestra amb llurs mans, el missatge les escapçava els dits amb una destral i ells queien a baix. Una vegada, mentres operava així, li caigué la destral, però llavors les entimà per llur cara una caiera d'abelles i hagueren de fugir a causa de les picades.”\nTornem estar davant d’un cas a on darrera d’una rondalla o una llegenda podem trobar la història real. En aquest cas ho trobem pel fet dels terribles atacs. Si ens anem al llibre de Rondalles de Mallorca de l’Arxiduc Lluis Salvador d’Àustria (edició d’Olañeta de 1996) en tenim una que jo diria que de rondalla te poc i sí molt de fet històric…\nAixò era un pare, dos fills i una filla, que a principis de juny se n’anaren a segar a sa rota devora sa torre de Canyamel, i fermaren una vedella que se’n vien menada a sa vorera des torrent de sa Nyana, i ells se posaren a segar.\nSa filla se’n va anar a dur aigo de sa font d’en Bagura i se’n va dur un poc de roba per rentar-la.\nSerien cosa de les nou o les deu, quan veren davallar tres homos que davallaven de sa part de dalt des torrent, i desfermen sa vedella i li donen per avall, per sa part de dins sa torre, i varen esser moros.\nEs dos fills, quan varen veure que es moros se’n menaven sa vedella, parteixen de cap a ells, un amb sa fauç i s’altre no la se’n va dur.\nCom foren a ells armaren un poc de baralla, perquè los volien prendre sa vedella i no pogueren, un d’aquells moros amb un d’aquells garrots que duien que tenien punxa, pegà an es qui duia sa fauç, i el va trastornà i perdé sa fauç.\nMentres hi havia aquesta baralla, s’atalaia de sa torre tocà es corn, perque havia vist una altra guarda de moros que pujava de sa part de mar, i aquí fugen aquells homos que se barallaven, i tots es demés treballadors d’aquells redols i tothom acudeix a sa torre per amagar-se.\nQuan foren a sa torre se recordaren de sa germana que era a dur aigua, i que no havia comparegut amb so sò des corn i determinaren d’anar a cercar sa germana juntament amb son pare i altres homos que havien acudit a sa torre.\nSe n’anaren i quan es moros los veren fugiren, però quan varen esser a sa gola, prop de s arenal de devora ses coves, deixaren sa vedella perque no la podien passar per sa gola.\nEs qui los encalçaven trobaren aquella al•lota que havia anat a cercar aigo, fermada a un arbre, devora sa font i molt mal tractada, i era que es moros l’havien trobada i l’havien deixada d’aquella manera, casi per morta.\nSon pare i es seus germans recolliren sa fia, i la se’n dugueren a Artà que encara era viva, però se morí d’aquesta, i ets altres homos per venjar-la encalçaren es moros fins a sa vorera de mar, però ells tenien una llanxa a s’arenal i allà s’embarcaren. Es de terra no los pogueren seguir més, però varen observar que prenien sa volta de sa cova des Coloms, com qui anar a davant sa cova de s’Ermita, i s’enfilaren per sa muntanya i veren antes d’arribar en es cap Vermei una barca més grossa, i a dins sa llanxa ja no hi havia ningú. Sa barca grossa se fé a la vela, i es d’Artà no pogueren venjar sa mort d’aquella al·lota.\nTotalment dramàtica i versemblant… a ben segur històries molts semblants es varen anar repetint al llarg dels segles a les nostres terres, principalment a les costes.\nUn altra cas a on podem comprovar quanta d’història s’amaga darrera el que coneixem com a rondalles.\nDes de temps immemorials el que podem anomenar el misteri, les creences, aqueixes coses sense massa explicació, s’han cobrat víctimes, i dic des de temps immemorials perquè fins i tot hi ha qui creu que alguns dels nostres talaiots, eren llocs a on eren sacrificades persones per, per exemple amb la seva sang, aconseguir el favors dels deus. Hi ha historiadors que així ho pensen, i és que els sacrificis humans han estat una constant i una realitat.\nSi anem a la Bíblia, tenim el cas de n’Abraham al que el seu déu li diu que ha de fer un sacrifici. Imagineu que el teu Déu et diu: «Pren el teu fill únic que estimes, Isaac, vés al país de Morià i sacrifica’l allà en holocaust dalt d’una muntanya que t’indicaré» . \nSí que és cert que després diu la Bíblia: «Un cop arribats a l’indret que Déu li havia indicat, Abraham hi bastí l’altar i hi va estendre la llenya. Després lligà el seu fill Isaac i el posà damunt l’altar, sobre la llenya. Abraham allargà la mà i prengué el ganivet per degollar el seu fill. Però l’àngel de Jahvé el cridà des del cel: «Abraham! Abraham!» Respongué: «Aquí em teniu». Ell digué: «No allarguis la mà contra el minyó, no li facis res! Ara sé que tems Déu: no m’has refusat el teu fill únic».\nDona la sensació com si en aquells temps fos, “habitual” allò dels sacrificis, és a dir: crear víctimes. Encara que l’habitual a la Bíblia és que els holocausts que figuren, són d’animals.\nAnimals com a víctimes del misteri, sí. Quants de casos no hi ha en els que uns pobres animalets són encisats o be objecte d’una maledicció? Per exemple el cavall del Comte Mal, o els cans del Comte Arnau, que estan condemnats a estar tota l’eternitat, bé, o fins el dia del judici final, a vagar pel mon dels vius, i ells res a veure tenien amb aquella història.\nPer exemple en el cas del Comte Mal, un d’aquells que va ser causant de víctimes, també víctimes del de misteri però ell mateix víctima del misteri, clar.\nMolt resumit: el Comte mal és la representació de la maldat en una persona, va ser un personatge real, al que se li atribueixen tot tipus de malifetes, entre elles, per exemple, tractar d’ultratjar el cadàver d’una novícia que va despertar de la mort quan ell tractava d’abusar del seu cadàver, i va tornar d’entre els morts per maleir-lo i condemnar-lo a estar tota la eternitat vagant amb el seu cavall per les terres del Puig del Galatzó, a Mallorca.\nUn home tan malèfic que diuen que el dimoni es va dur la seva ànima i el seu cos. I per això quan el volgueren enterrar el seu cos no hi era, directament hauria anat cap a l’infern. I per que la gent no s’adonés el que ficaren dins el taüt va ser una soca de figuera.\nUn altra cas semblant seria el que diuen que hauria succeït al municipi de Sant Joan, Mallorca, a on resultaria que no fa encara 100 anys hi va anar a fer feina un home, Cleto Fuster, al que també coneixien com a Mestre Cleto. Un aragonès que va anar per fer feina de barrobiner, feia barrobins, explosius, per rompre pedra. Sembla que era un home molt treballador però que no era creient, i sembla que era bastant radical amb això perquè quan semblava que li arribava l’hora, els religiosos intentaren que es preparés, cristianament clar, per aquell darrer moment. Però no hi havia manera, ni amb les amenaces de l’infern, ni sabent que en poc moriria volia saber res ni de capellans ni de religiosos.\nAl butlletí número 100 de Sant Joan, publicat l’any 1980, ens conta tota aquesta fantàstica història que segueix dient que quan el Vicari, Sr. Ferriol:\n“vegent, que la misericòrdia de Déu no conmovia aquell cor, empipat i perduda la paciència, provà d'altre manera:\n¡Venga Cleto, que el demonio ya está en la puerta!\n¡Que entre el demonio!\nI seguía cridant fort: - ¡Quiero el demonio!\nEl Sr. Ferriol, se'n va anar coa baixa, encomanant aquella ànima a Déu. I en Cleto, moribund treguent forces no sé d'on, seguia cridant i repetint: -iQuiero el demonio!”\nLa família, els veïnats, tothom astorat, aquell home semblava que es volia condemnar o que havia perdut el seny. Aquella manera de desafiar a Déu no tenia massa sentit. Tant és així que el vespre abans de morir, que es veu que era costum anar a vetllar al que era moribund, i com que, diu l’escrit: “Era gent senzilla més supersticiosa que religiosa, que creia en coverbos i bruixeries.\nTots els veïnats que anaren a vetllar, hi anaren ben preparats. Esperaven que el dimoni se presentaria. Uns duien un bon garrot d'ullastre, altres una destral i altres eines per envestir al dimoni quan vingués”\nImaginem l’escena, fa un 100 anys, anar a vetllar a una casa, tots armats per si apareixia el dimoni...tan segurs eren de la situació!\nEncara així una monja, que el cuidava, li digué:\n- Sr. Cleto, ya que no os habéis confesado, besad este crucifijo y Dios con su infinita misericordia os acogerá en sus brazos.\nI en Cleto Fuster: “treguent forces per darrera vegada:\n- ¡No quiero a Cristo, quiero el demonio!\nI pegant una revinglada refuant el Santcrist cap a la paret, romangué mort… El cadàver va tornar negre. I en vers de la fredor de la mort, aquell cadaver pareixia rebre el foc abrasador de l'infern.\nLa monja i l'esposa, taparen amb el llençol aquell cadàver.\nLes campanes de l'església començaren a tocar a mort, amb un so més trist que mai.\nConten que una vegada que el fuster els va haver duit el baül, la dona, Na Librada i les filles, entraren dins la cambra per posar el cadàver dins la caixa. Els veïnats i veïnades han fuits cadascú a ca seva.\nQuan estiren el llençol, ¡oh esglai! ¡el cadàver ha desaparegut!.\nConten que el dimoni que ell tant havia demanat el se'n va dur en cos i ànima cap a l'infern….\nUn cas, com hem dit, ben semblant al del comte mal, en aquest cas ho substituïren per un feix de garballons, no fos cosa que en agafar el taüt s’adonessin que era buit…\nI encara que en aquest tenim més dades, és més proper en el temps, i amb informació, que li donen més credibilitat, perquè ens diu les dades d’aqueixa família, el carrer del municipi de sant Joan a on vivien, la casa exacta, també que va estar casat amb na Librada Scritx Andreu i que tingueren tres filles: Rufina, Petra i Maria Dolores.\nAfegir que, cercant he trobat que sí hi va haver un Cleto que era de fora les Illes i que hi va anar a fer de barrobiner a Sant Joan a principis del segle XX.\nAl programa anterior parlarem d’una família de bruixes menorquines, conegudes com Ses Erissones que agafaren gran fama a finals del segle XVII i principis del XVIII a Ciutadella. I clar, tanta fama dona per més fets i successos dignes de ser recordats i que se vinculen directament amb el tema principal d’avui.\nAl llibre que ja citarem, Brujas, Médicos y el Santo Oficio, d’en José Luis Amorós sen’s conta que en aquell moment una de les Erissones, na Inés Comellas vivia a ca un home anomenat Jaume Alemany, llaurador de la possessió de son Xoriguer, a Ciutadella. La bruixa, que s’ens diu que era viuda, no pagava res per viure allà, i a més rebia ajudes d’aquell senyor. Passat un temps, els veïns varen començar a queixar-se de la presència d’aquella dona de tan mala fama per aquelles contrades i finalment en Jaume Alemany es va veure obligat a treure-la de son Xoriguer.\nMolt poc temps després de que la bruixa fos expulsada d’aquella casa, en Jaume va començar a patir temptacions ben estranyes i terribles. Es parla de desitjos de penjar-se, de tirar-se a la mar i fins i tot va menysprear completament a la seva dona i els seus fills.\nSense perdre del tot la raó, aquell home va atribuir tots els seus mals a la influència de la bruixa, o a qualque menjar o beure enverinat que ella li hagués donat en qualque moment.\nVa arribar un punt que per por en Jaume li va negar a la bruixa fins i tot un poc de blat que demanava per almoina, Motiu pel que ella el va maleir. No sabem, al manco no encara, que va passar després…\nUn altre apunt de Ses Erissones d’aquell mateix principi del segle XVIII ens diu que a Ciutadella vivia un fuster de nom Juan Prat, que tenia relacions amb na Eulalia Pons. Un dia abans de la seva boda, i com si es tractés d’una espècie de conte infantil, resulta que qui havia de ser sa cunyada, va advertir a na Eulalia que, altra vegada na Inès Comellas, la havia amenaçat dient que si no fugia a ca el vicari per casar-se amb el seu fill, n’Andreu Gonyalons, llegiré textual:\n“todos los días de su vida estaría pasando trabajos con el tal Juan Prat si con él se casaba hasta que le haría morir a mala muerte y que todo lo que haría en su casa resultaría malamente”.\nPerò la boda no es va suspendre. I poc després pareix ser que la amenaça es va començar a complir. Na Eulalia, que fins abans de la boda havia tingut una bona salut, es va començar a posar malalta, fins a arribar el punt de que ja no podia fer feina. El matrimoni només podia viure de lo que guanyava el marit amb el seu mul. Però ell, en Juan Prat, tampoc va tenir gaire sort.\nUn mal dia va rebre una molt greu punyalada quan era a un hostal i per si fos poc, va acabar els seus dies a la presó.\nCrida l’atenció la quantitat de fets atribuïts i de denúncies que tingueren aqueixes dones, i les coses que feien i de les que se les acusava: des de convertir-se directament en gall a fer maleficis semblants al que a dia d’avui seria una mena de vudú, però tot això podria quedar en cosa anecdòtica, si no fos perquè varen ser preses, també per la inquisició, però al final el que va passar va ser que, segons consta als arxius, apart de tot el que has dit d’elles, varen ser detingudes també per mor d’un: “grave y atroz delito de haver dado violenta muerte a una niña recien nacida, hija de dicha Juana Jover y nieta de dicha Inés Comellas, y echándola las mismas de secreto en el campo santo, haviendo procurado antes de todo el aborto de dicha criatura con repetidos medios ilicitos”\nVaren ser acusades d’infanticidi, elles ho negaren, però vist el que duien al seu darrera no varen ser cregudes. Aquesta és la comunicació del Governador cap els inquisidors damunt d'aquest fet, datat a 4 de juny de 1706: “Ha llegado a mi noticia extrajudicialmente que hallaron una niña muerta recien nacida en el campo santo fuera de los muros desta Ciutadela, con unos pañuelos dentro de la boca y sospechando de dichas mujeres, madre y hija fueron llevadas en dicha carcel y luego recibiendolas su dicho confessó dicha Juana haber parido dicha hija y por haberla parido ya muerta, ella misma la llevo en dicho campo santo. De lo que se puede presumir habiéndola hallado con los pañuelos en la boca, no haberla parido muerta, ni tampoco haberla bautizado"\nD’ella deien que tenia un fill cada any encara que el seu home era fora de Menorca, clar, en aquella època podem imaginar el que suposava, però aquí directament varen ser acusades d'infanticidi, però també, entre d’altres acusacions, de l’estranya mort de Juana Olives, que hauria mort per una ‘estranya malaltia’. Això està estret de la biografia de Bernardo-José Olives de Nadal publicada l’any 87 per en Ferran Martí Camps. Aqueix Bernardo José Olives es va casar amb la suposada víctima de fetilleria, amb na Joana Olives, i quan ella va morir, amb 19 anys, ell es va dedicar a la vida religiosa i les acusades, Inés Comellas i Joana Gonyalons foren empresonades, per la part civil i per la part eclesiàstica.\nSembla que hi havia la creença de que moriren cremades per bruixes, però no fou així. Inés Comellas va acabar de mort natural amb uns 60 anys a les reales carceles i la seva filla, Juana Gonyalons: convicta de haber dado muerte violenta a una hijita suya acabada de nacer y presunta autora de otros crímenes, murió de garrote vil en la misma cárcel de Ciudadela, sentenciada por el Gobernador y Capitán General D. Francisco Falcó, el 17 de enero de 1707.\nPer acabar, de moment, amb Ses Erissones, anecdòticament crida l’atenció que aquest senyor, Bernardo Jose de Olives, que hauria enviudat per mor de les bruixes, un pic ja com a capellà, va casar a la filla de la bruixa que creien que havia causat la mort a la seva dona i també va batiar al seu net…\nSi hi ha un cas dins el mon del misteri, esgarrifós, trist, digne d’anàlisi i de reflexió és el conegut com el cas dels ‘Suïcides de Terrassa’.\nHem conversat amb en Pep Pazo que ens ha contat la història de Alain Bombard, un home que va dedicar tots els seus esforços a demostrar, empíricament, com es podia sobreviure a un naufragi, sense menjar ni beure.\nM’agradaria dir que aquest 2021 de ‘per sé’, serà un bon any, que serà un any feliç i a on tot anirà bé, però el problema és que sovint oblidem que en una bona mida és a les nostres mans.\nNo depèn només dels altres, clar que sí que influeixen factors externs contra els que no hi ha opcions, però el que crec a ben segur és que no depèn de ritus fets o deixats de fer la nit de cap d’any.\nDepèn de nosaltres ésser més empàtics, més solidaris, més implicats. Depèn de nosaltres defensar el nostres valors i lluitar pels nostres objectius. Depèn de nosaltres ser conscients del que volem i del que no. I a més, hem de tenir clar que no tot serà fantàstic aquest any, i més aquest, que serà un any, per a la majoria, difícil. Però és que crec que fonamentalment depèn de nosaltres fer que torni la nostra vida, la nostra normalitat.\nPerò hem de tenir clar que som capaços de més del que pensem.\nAl manco a jo, la vida, m’ha mostrat que hi ha i que tenim més capacitat de fer coses de les que imaginem. També m’ha mostrat que els somnis sovint es compleixen i que a vegades amb molt menys aconseguim molt més.\nAixò són les Utopies de la Mitjanit, i el nostre desig és que cada dia siguem més. Que siguem més els que, dins la lògica i la realitat, siguem utòpics, que cada siguem més el que creiem que es pot lluitar pel que creus, que es pot somiar i que els somnis es facin, molt sovint, realitat. Ja dic, el nostre desig és que cada dia siguem més:\nfalta un exercit de somiadors per creure més en l’amor i més primaveres amb somriures que dibuixin flors, quina sort saber que ets aquí.\nDe tot cor, molt feliç any 2021 per a tothom, que els somnis, projectes i bones intencions es vegin complides. Molts d’anys amb seny, respecte i responsabilitat.\nD’en "Pep Suasi i els electrodomèstics"\n"Exèrcit de somiadors".


Ajuntament de la Garriga/Un joc detectivesc a la Doma\nData i hora oficials: 20/09/2020 06:11\nUn joc detectivesc a la Doma\nÚltima revisió 02-01-2020 13:36\nGaudeix i descobreix la Doma amb l'activitat detectivesca "Desperta Holmes! El cas de la Doma..."\nEl proper 1 de febrer tothom que ho vulgui tindrà l’oportunitat de gaudir de l’activitat detectivesca “Desperta Holmes! El cas de la Doma...”, pensada per descobrir la Doma a partir del treball en equip. Està pensada per a persones de 8 a 100 anys, ja que cerca la col·laboració de gent de totes les edats per superar els reptes que proposa. Informació i inscripcions al Centre de Visitants (info@visitalagarriga.cat - 610 47 78 23). L’activitat, d’una 90 minuts de durada, començarà a les 11 h des de l’aparcament de la Doma.\nL'activitat de "Desperta Holmes! El cas de la Doma..." ens ajuda a descobrir la Doma a partir del treball en equip i de les diferents mirades que es composen en aquests equips. No és necessari tenir coneixements previs sobre la Doma, no sobre la seva història, de fet, quan no en saps res, no tens la ment bloquejada en la lògica que t'han explicat i pots veure més enllà que algú que ve amb una informació pre concebuda. En aquest cas, és el propi visitants que a partir de l'observació, igual que feien els detectius en segles passats, analitzen els plantejaments que se'ls hi ofereixen i arriben a les seves pròpies conclusions. Alguna vegada també ens hem trobat que ens han dit que no sabien res de religió, això tampoc és important, perquè la Doma era molt més que una església.\nLes edats recomanades són de 8 a 100 anys. No és una activitat infantil, ans al contrari, és molt important que hi hagi gent de totes les edats per poder veure el mateix objecte, o analitzar quelcom des de punts de vista molt diferents que ni uns ni altres potser s'havien plantejat i ajuda a arribar a conclusions sorprenents si s'escolten tots.\nJoc detectivesc a la Doma


Pròxima entrada en vigor de la Modificació de la Llei de Trànsit, Circulació de Vehicles i Seguretat Viària – Ajuntagent\nPròxima entrada en vigor de la Modificació de la Llei de Trànsit, Circulació de Vehicles i Seguretat Viària\nDesprés de la publicació de la nova modificació de la Llei de Trànsit, Circulació de Vehicles i Seguretat Viària, us relacionem a continuació els conceptes més importants de la mateixa que patiran un canvi o modificació a tenir en compte per conductors.\nIndicar-vos que aquestes modificacions entraran en vigor el pròxim dia 21 de març d’enguany.\n1.-Subjectar mòbil amb la mà mentre es condueix. Anteriorment, el Reglament feia esment a utilitzar-lo, ara no. Es detrauran 6 punts del permís de conduir en comptes de 3. La sanció econòmica es manté en 200 €.\n2.-Cinturons de seguretat i elements de protecció. No fer ús del cinturó de seguretat o fer-ho incorrectament, no portar casc de protecció o fer-ho incorrectament (s’inclouen a partir de la data als usuaris de VMP) o no fer ús dels sistemes de retenció infantil o fer-ho incorrectament. Es detrauran 4 punts en comptes de 3. Sanció econòmica es manté en 200 €.\n3.-Ciclistes. S’haurà d’avançar ciclista o grup de ciclistes canviant de carril completament en vies de ´més d’un carril per sentit. En la resta, s’haurà de realitzar avançament deixant una distància lateral de més d’un metre i mig. Si no es fa correctament, posant el perill els ciclistes, la detracció de punts passa dels 4 a 6. La sanció econòmica es manté en 200€. També es prohibeix la parada i estacionament als carrils bici.\n4.-Llençar deixalles per la finestra. La detracció passa de 4 a 6 punts en cas de llençar coses des del vehicle que puguin ocasionar accident o incendi.\n5.-Recuperar punts permís. S’unifiquen els terminis. Per a recuperar saldo inicial hauran de passar dos anys sense cometre cap infracció\n6.-Cursos de conducció eficient i segura. Es podran recuperar dos punts del saldo si un conductor realitza curs de conducció segura i eficient. Pendent detalls al respecte encara.\n7.-Alcohol i drogues en menors. Prohibició de conducció de qualsevol tipus de vehicle (patinet elèctric, bicicleta, ciclomotor i motos fins 125 cc) a menors d’edat amb taxa superior a 0.0 mg/l en aire espirat i en sang.\n8.-Sistema d’anti-arrencada vehicles de transport de viatgers. Els vehicles de transport de viatgers matriculats a partir del 6 de julio de 2022 hauran d’anar provistos de sistema de bloqueig d’arrencada (alcoholock) per evitar conducció sota influència de begudes alcohòliques del seu conductor.\n9.-Avançaments. Anul·lació de superació en 20 Kms/h de la velocitat permesa en vies nacionals, comarcals, etc., a vehicles turismes i motocicletes per a realitzar maniobra d’avançament.\n10.-Motociclistes. Podran portar sistemes d’intercomunicació inalambrics homologats per a funcions de navegació i/o comunicació que no afectin la seguretat.\n11.- Zones de Baixes Emissions. No respectar els requisits establerts per a les zones de baixes emissions suposarà sanció 200€, sense detracció de punts.\n12.-Exàmens de conducció. Prohibició d’utilització d’aparells intercomunicadors en exàmens i proves d’obtenció del permís de conduir, recuperació de punts, llicències, etc., així com col·laborar en la utilització d’aquests dispositius, sota sanció de 500€.\nPer obtenir més informació al respecte, us adjuntem enllaç a web específica de la DGT\nAutor Xavi Martínez. Equip d'Educació Viària de la Policia Local Publicat el 8 març, 2022\nUna resposta a «Pròxima entrada en vigor de la Modificació de la Llei de Trànsit, Circulació de Vehicles i Seguretat Viària»\nRespecte a les baixes emisions , si el vehicle , te el sellell de ITV es considera permes


Aguarius Villas Manavgat Turquia - Ofertes d'hotels amb els MILLORS DESCOMPTES EN LÍNIA\nSural Caddesi Colakli Turizm Beldesi 07200 Colakli, Side, Manavgat, Turquia, 7200 - Veure al mapa\nVil·la 3 Habitacions amb Jardí (Three-Bedroom Villa with Garden)\nMés informació sobre Aguarius Villas\nAl visitar Side, vosté es sentirà com a casa a Aguarius Villas, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAguarius Villas també ofereix moltes instal.lacions per enriquir la seva estada a Side. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara piscina privada, aire condicionat, balcó/terrassa, aparell de televisió LCD/pantalla de plasma, TV satèl•lit/cable per satisfer els clients més exigents. Durant el dia podeu gaudir de l'atmòsfera relaxant de piscina exterior, buceig, pistes de tennis, jardí. Gaudeixi d'incomparable serveis i d'una localització de prestigi a Aguarius Villas.\nCal que informeu el Aguarius Villas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Inici > Conselleria de Salut > Servei de Salut de les Illes Balears (ib-salut) > Tr�mits > Concurs de trasllats de personal estatutari\nSer personal estatutari fix del sistema Nacional de Salut amb nomenament fix en la categoria a la qual es concursi i que en la data d'expiraci� del termini per a presentar sol�licituds d'aquesta convocat�ria es trobi en alguna de les situacions seg�ents :\na) En actiu o amb reserva de pla�a; b) En situaci� diferent a la d'actiu i sense reserva de pla�a;\nc) En situaci� de reingr�s en el servei actiu amb car�cter provisional. A m�s dels requisits de conformitat amb el Reial decret Llei 1/1999 .\nDel 11 de juny del 2010 al 10 de juliol del 2010\nPer a qualsevol consulta poden posar-se en contacte amb la unitat de selecci� cridant al 971175953. Llistat de normatives


Antonio Camacho continuarà en presó preventiva pel risc de fuga\nEl màxim accionista de Gescartera, Antonio Camacho, seguirà en presó preventiva, segons ha dictat la jutge de l'Audiència Nacional Teresa Palacios. La jutge, que ha considerat que hi ha risc de fuga, ha prorrogat la situació penitenciària de Camacho i manté la fiança de tres milions d'euros. L'acusat, per tant, podria abandonar la presó de Soto del Real després de satisfer aquest import.\nLa jutge havia de decidir si prorrogava o no la situació de Camacho, perquè dijous farà dos anys que l'acusat està en presó incondicional, el temps màxim que preveu la llei. Per la seva banda, la defensa de Camacho ha anunciat que recorrerà contra aquesta decisió davant del Tribunal Constitucional, ja que considera que vulnera els drets fonamentals de l'acusat. El màxim accionista de Gescartera, l'únic imputat per aquest cas que segueix a la presó, està acusat d'estafa i apropiació indeguda.